ಸಂಜೀವ ದಂಡಕೇರಿ

ಪುಟ್ಟು ಬುಕ್ಕೊ ಬಾಲ್ಯ 

 ವಿದ್ಯಾಭ್ಯಾಸ 

 ಬೆಂದಿ ಬೇಲೆ 

 ಸಂದಿ ಪ್ರಶಸ್ತಿಲು 
ಮೇರ್ ಮಲ್ತಿನ ಕಲಾರಂಗದ ಸೇವೆಗಾದ್ ದಿಂಜ ಮಾನದಿಗೆ ಸಂದ್ಂಡ್
 2002ಟ್. ಕರ್ನಾಟಕ ರಾಜ್ಯ ತುಳು ಸಾಹಿತ್ಯ ಅಕಾಡಮಿ ಪ್ರಶಸ್ತಿ,
 2004ಟ್ ಸರ್. ಎಂ. ವಿಶ್ವೇಶ್ವರಯ್ಯ ಪ್ರಶಸ್ತಿ,
 2004ಟ್ ಕೊಡೊಂಜಿ ಕುವೆಂಪು ವಿಶ್ವರತ್ನ ಪ್ರಶಸ್ತಿ,
 2005ಡ್ ವಿಶ್ವ ಕನ್ನಡ ಸಂಸ್ಕೃತಿ ಸಮ್ಮೇಳನ ಸಿಂಗಾಪುರಡ್ ನಡತಿನ ಪೊರ್ತುಡು ಅಂತರ್ ರಾಷ್ಟ್ರೀಯ ಗ್ಲೋಬಲ್ ಮ್ಯಾನ್ ಎವಾರ್ಡ್,
 ಚಿತ್ರ ಭಾರತಿ 35 ನೇ ಚಿತ್ರೋತ್ಸವ ಪ್ರಶಸ್ತಿ, ಬುದ್ದ ಶಾಂತಿ ಪ್ರಶಸ್ತಿ,
 2007ಡ್ ತೌಳವ ಪ್ರಶಸ್ತಿ ಕುಡ್ಲ ಡ್ ಪ್ರಾಧಾನ ಆಂಡ್.
 ಅಪಗದ ಪನವುದ ಸಚಿವೆರಾಯಿನ ಶ್ರೀ ಬಿ ಜನಾರ್ಧನ ಪೂಜಾರಿ ಮೇರ್‌‍ನ ಕೈಡ್ದ್ ಕುಡ್ಲದ ಪುರಭವನಡ್ “ರಂಗ ಮಲ್ಲಿಗೆ‘ ಬಿರ್ದ್‌ನ್ 19-8-2001 ದಾನಿ ಪಡೆಯೇರ್.

ಪರಶುರಾಮನ ಕುಡರಿಡ್ ಪುಟ್ಟಿನ ತುಳುನಾಡ್, ಆಂಚನೆ ದಾನೆ ಪೊಣ್ಣೆ ನಿನ್ನ ಮನಸೆಂಕ್ ತೆರಿಯಂದೆ ಪೋ ವಾ? ಈ ಪದೊಕುಲೆನ್ ಕೇನ೦ದಿನ ತುಳುವೆರಿಜ್ಜೆರ್. ಉಂದು ಬಯ್ಯ ಮಲ್ಲಿಗೆ ಬುಕ್ಕೊ ಬೊಳ್ಳಿದೋಟ ಸಿನೇಮದ ಪದೊಕುಲು. "ರಂಗ ಮಲ್ಲಿಗೆ"ಬುಕ್ಕೊ "ರಂಗ ಸೌರಭ "ಪನ್ಪಿನ ರಡ್ಡ್ ಬಿರ್ದ್‌ನ್ ಪಡೆದ್ ತುಳು ರಂಗ ಭೂಮಿಡ್ ಬೆಂದಿನಾರ್ ತುಳುನಾಡ್ ದ ಪೆರ್ಮೆ ದ ಕಲಾವಿದೆ ಬುಕ್ಕೊನಿರ್ದೇಶಕೆ ಡಾ.ಸಂಜೀವ ದಂಡಕೇರಿ. ಬಯ್ಯ ಮಲ್ಲಿಗೆ ನಾಟಕದ ಮೂಲಕ ಮಿತ್ತ್ ಬತ್ತಿನ ಮೇರ್, ಯಶಸ್ವಿ ನಿರ್ದೇಶಕೆ ಲಾ ಅಂದ್. ಬಯ್ಯ ಮಲ್ಲಿಗೆ ನಾಟಕ ಕರಿನ ನಲ್ಪ ಒರ್ಸೊರ್ ದಿ೦ಚಿ ದೇಸೊ ಬುಕ್ಕೊ ಪಿದಾಯಿ ದೇಸೊಡು ಸುಮಾರ್ ಇರ್ವತ್ತಾಜಿ ಸಾರ ಪ್ರದರ್ಶನವಾದ್ ಮಲ್ಲ ದಾಖಲೇನೆ ಕಟ್ಟದ್ ಬುಡುಂಡು. ನೆನ್ನ ಒಟ್ಟುಗೆ ಈ ನಾಟಕ ಕನ್ನಡ,ನಮರಾಠಿ,ನಇಂಗ್ಲಿಸ್ ಐನೊಟ್ಟುಗೆ ಕೊಂಕಣಿಡ್ ಸಂಜೆ ಚೊಕಳೊ ರಂಗ ಭೂಮಿಡ್ ಭಾಷಾಂತರವಾಂಡ್. 1977 ಡ್ ಶ್ರೀ ಜಯರಾಮ್ ಫಿಲ್ಮ್ ಬ್ಯಾನರ್ದ ಅಡಿಟ್ "ಬೊಳ್ಳಿ ದೋಟ "ಸಿನೆಮ ಬುಡುಗಡೆ ಆಂಡ್. ಕುಡ್ಲದ ಜ್ಯೋತಿ ಮತ್ತು ರಾಮಕಾಂತಿ ಚಿತ್ರಮಂದಿರಡ್ ಒರೊನೆ ಬುಡುಗಡೆ ಯಾದ್ ತುಳುವೆರೆನ ದಿಂಜ ದಿನದ ಸಿನೇಮ ತೂಪಿನ ಕಣ ದೂರ ಆಂಡ್. ಬಯ್ಯ ಮಲ್ಲಿಗೆ ಸಿನೇಮಡ್ ಮಿತ್ತ್ ಬತ್ತಿನಾಂಡಲಾ 1962 ಟ್ ಸುರುಕು ಬರೆಯಿನ ನಾಟಕ "ಕಲ್ಪಂದಿ ತಿಮ್ಮೆ". ಶ್ರೀ ಡಾ. ಸಂಜೀವ ದಂಡಕೇರಿ ಮೇರ್ ಬರೆಯಿನ ನನಾತ್ ನಟಕೊಲು ಪಂಡ ಚಂದ್ರಿಕಾ, ಮಸಣದ ಮನೆ, ವಿಧಿಲೀಲೆ, ಒಂಜೇ ಕರ್ಲ್, ದುಡ್ದುದ ಮಾರ್ಲ್, ಅಕ್ಕಾ, ಮಲ್ಲಾಯಮಗೆ, ಪೊಣ್ಣ ಜನ್ಮ, ಮೆಗ್ಡಿ ಪಾಲಿ, ದಲಾಲಿ ದಾಸು ಪುನರ್ಜನ್ಮ, ಬಯ್ಯಮಲ್ಲಿಗೆ, ಕಾವೇರಿ, ಕೋರ್ಟು ತೀರ್ಪು, ಅಮ್ಮಾ, ಬೊಳ್ಳಿ ಮೂಡುಂಡು, ಪುಣ್ಣಮೆ, ಪಾದಕಾಣಿಕೆ, ಪೂ ಪನ್ನೀರ್, ಪೂ ಮುಳ್ಳು, ಸರಸ್ವತಿ, ಪಾಪ ಪುಣ್ಯ, ಗಂಗಾ-ರಾಮ್, ರಾಧ -ಕೃಷ್ಣ ಇಂಚಿತ್ತಿನವು. ಮೇರ್ ಕಾಲೇಜಿದ ಬರವುನು ಕುಡ್ಲದ ಪದುವ ಕಾಲೇಜಿಡ್ ಮುಗಿತ್‌ದ್ ಬುಕ್ಕೊ ಉಡುಪಿದ ಆಯುರ್ವೇದ ಕಾಲೇಜಿಡ್ ಸೀಕ್ ಸಂಕಟದ ಬಗೆಟ್ ದಿಂಜ ಓದ್ಯೆರ್. ಬುಕ್ಕೊಂಜಿ ಇಸ್ಯ ದಾದ ಪಂಡ ಮೇರ್‌ನ ಪುದರ್ ದೊಟ್ಟುಗೆ “ದಂಡಕೇರಿ” ಪನ್ಪಿನ ಪುದರ್‌ಲಾ ಒರಿದ್೦ಡ್. ಉಂಡು ದಲ ಆರ್ನ ಗುಟ್ಟು ಬರ್ಕೆದ ಪುದರತ್ತ್, ದುಂಬು ಕುಲಶೇಖರ ಜಾಗೆಡ್ ಶೇಖರ ಪನ್ಪಿನ ಪುದರ್ ದ ಮಲ್ಲ ರಾಜೆ ಆಲೊಂದಿತ್ತೆ ಆ ಪೊರ್ತುಡು ಈ ರಾಜನ್ ಸೋಲ್ಪವಾರ ಬೊಡಾದ್ ಬೇತೆ ರಾಜೇರ್ ಯೆಯ್ಯಾಡಿ ದ ಕೈತಲ್ ದಂಡು ಊರ್ದ್ ದಿಂಜ ದಿನ ಇತ್ತೆರ್. ಈ ಕಾರಣಗಾದೆ ದಂಡಕೇರಿ ಪಂಪಿನ ಪುದರ್ ಬತ್ತಂಡ್ ಅಂಚಾದ್ ನಮ್ಮ ಸಂಜೀವ ಪಂಪಿನ ಪುದರ್ ದೊಟ್ಟುಗೆ ಸೆರೊನ್೦ಡ್. ಇತ್ತೇ ಮೇರ್ ಒವ್ವೇ ರೀತಿದ ಸಿನೇಮಾ ಮಲ್ಪರ ಪಿದಾಡ್ ದಿಜೆರ್. ಪೊಸ ಕಲಾವಿದೆರ್ನ ಸಿನೇಮಾ ತೂದ್ ಅಕ್ಲೆಗ್ ಬೆರಿ ಬೊಟ್ಟೊ೦ದುಲ್ಲೆರ್. ಮೇರ್ ಮಲ್ತಿನ ಬಯ್ಯಮಲ್ಲಿಗೆ ಸಿನೇಮಾದ ರೀಲ್‌ನ್ ಒರಿತೊನರ ಸಾಧ್ಯ ಆತ್‌ಜಿ ಆಂಡ ಬೊಳ್ಳಿ ದೋಟ ಸಿನೇಮಾದ ರೀಲ್ ಪುನ್ಯಡ್ ಓರಿತ್೦ಡ್ ಅಂಚಾದ್ ಈ ಸಿನೆಮಾನ್ ಕುಡ ಚಿತ್ರೀಕರಣ ಮಲ್ತದ್ ಒಂಜಿ ದಾಖಲೆ ಗಾದ್ ದೀಪಿನಂಚಿನ ಬೀಲೆಗ್ ಕೈ ಪಾಡ್ದೆರ್. ಬೊಳ್ಳಿ ದೋಟ ಸಿನೆಮಾದ ಪದೊಕುಲು ರೆಕಾರ್ಡಿಂಗ್ ಆತಿನಿ ಮೆಡ್ರಾಸ್ ಡ್. ದಾನೆ ಪೊಣ್ಣೆ ಪನ್ಪಿನ ಪದೊತ ಸಂಗೀತ ಕೇಂದ್ ಅಲ್ಪದ ಸ್ಟುಡಿಯೋಡ್ ಇತ್ತಿನ ತಮಿಳು ಬುಕ್ಕೊ ತೆಲುಗು ಸಿನೆಮಾದ ಸಂಗೀತ ನಿರ್ದೇಶಕೆರ್ ಉಂಡು ಕೇರ ದ ಸಂಗೀತ ನಿರ್ದೇಶಕೆರ ಪಂದ್ ಕೆಂಡೆರ್. ಆಂಡ ಸುರುಟು ಸರ್ತಿಗ್ ಅವು ಕುಡ್ಲದ ಅಶೋಕ್ ಚರಣ್ ಸಂಗೀತ ಪನ್ನಗ ಅಕ್ಲೆಗ್ ಅಚ್ಚರಿ ಆದಿತ್ತ್೦ಡ್. ಈ ಪದೊಕು ನಮ್ಮ ರಂಗ ಮಲ್ಲಿಗೆಲಾ ಪೊರ್ಲುಡೆ ಪಜ್ಜೆ ಪಾಡ್ದೆರ್. ಈ ಪದ ಎಡ್ಡೆ ಪುಗರ್ತೆ ನ್ ಲಾ ಪಡೆ೦ಡ್ ಡಾ.ಸಂಜೀವ ದಂಡಕೇರಿ ಇತ್ತೇ ದಾದ ಮಲ್ತೊಂದುಲ್ಲೆರ್ ಪನ್ಪಿನವು ದಿಂಜ ಜನತ ಪ್ರಶ್ನೆ. ಮೇರ್ ಇತ್ತೇ ಪೊಸ ನಾಟಕ ಬರೆವಂತೆ ಇತ್ತೆರ್ ನ್೦ಡಲಾ ಅಕಾಡೆಮಿದ ಲೇಸ್ ಲೇಡ್ ಪಾಲ್ ಪಡೆ ವೊ೦ದುಲ್ಲೆರ್. ಅಂಚನೆ ಕಾಂಡೆ ಬೇತೆ ಬೇಲೆಡ್ ಇತ್ತೆರ್೦ಡಲಾ ಮಧ್ಯಾಹ್ನರ್ದ್ ಬುಕ್ಕೊ ಬಿಕರ್ನ ಕಟ್ಟೆಡ್ ತನ್ನ ಕ್ಲಿನಿಕ್‌ಡ್ ಇಪ್ಪುವೆರ್. ಅಂಚನೆ "ರಂಗಸೌರಭ " ಬಿರ್ದ್‌‍ನ್ ಕರ್ನಾಟಕ ವಿಧಾನ ಸಭಾಪತಿ ಮಾನ್ಯ ಬಿ. ಎಲ್. ಶಂಕರ್ ಬುಕ್ಕೊ ಚಲನ ಚಿತ್ರ ನಟೆ ಶ್ರೀ ಅಶ್ವತ್ ಮೇರ್‌ನ ಉಪಸ್ಥಿತಿಡ್ ಪುರಭವನಡ್ 31-3-2002 ದಾನಿ ಪಡೆಯೇರ್. ತುಳು ರಂಗಭೂಮಿ ದಂಚಿ ತಿರರ್ಗ್‌‍ದ್ ತೂನಗ ಡಾ. ಸಂಜೀವ ದಂಡಕೇರಿನ ಪುದರ್ ನೆಗೆತ್ ತೋಜುಂಡು.

 ಉಲ್ಲೇಕೊಲು 

ವರ್ಗೊ:ವ್ಯಕ್ತಿಲು